Diari Oficial de la Generalitat Valenciana


Sumari del DOGV 4892, del 26-11-2004 (2004/11850)

RESOLUCIÓ de 10 de novembre de 2004, de la Universitat Jaume I, per la qual es convoca concurs d'accés al cos de funcionaris docents universitaris.
---------------------------------------------------------------------------------------------------------------------------------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11845


Data del document
:   10-11-2004

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * personal docent
    * universitat

RESOLUCIÓ de 10 de novembre de 2004, de la Universitat Jaume I, per la qual es convoca concurs d'accés al cos de funcionaris docents universitaris. [2004/F11777]
  
De conformitat amb el que disposa l'article 63 de la Llei Orgànica 6/2001, de 21 de desembre, d'Universitats (d'ara endavant LOU) i en l'article 14 del Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius (en avant RDH), i en virtut de l'acord de data 15 de juliol del 2003 del Consell Provisional de Govern de la Universitat Jaume I de provisió de la plaça número 2331 de catedràtic d'universitat de l'àrea de Dret del Treball, Seguretat Social i Eclesiàstic de l'Estat, fent ús de la competència prevista en l'article 103 dels Estatuts de la Universitat Jaume I, aprovats per Decret 252/2003, de 19 de desembre, del Consell de la Generalitat (en avant EUJI).
  
Este Rectorat, fent ús de les competències previstes en l'article 73 dels EUJI, convoca a concurs d'accés la plaça que es relaciona en l'annex I de la present resolució, d'acord amb les següents bases:
  
Primera. Este concurs es regirà pel que disposa la LOU, en el RDH, en els EUJI, en la Normativa Específica de la Universitat Jaume I, aprovada pel Consell de Govern Provisional el 3 d'octubre del 2003 (en avant NEUJI), i, amb caràcter supletori, pel que preveu la legislació general de funcionaris civils de l'Estat.
  
Segona. Per a ser admés a este concurs es requerixen els següents requisits generals:
  
a) Nacionalitat: ser espanyol. No obstant això, podran participar en idèntiques condicions que els espanyols els nacionals d'algun dels altres estats membres de la Unió Europea o nacional d'algun Estat, a què en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors.
  
També podran participar el cònjuge dels espanyols, dels nacionals d'algun dels altres estats membres de la Unió Europea i dels nacionals d'algun Estat, a què, en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors, sempre que no estiguen separats de dret, així com els seus descendents i els del cònjuge, menors de 21 anys o majors de la dita edat que visquen a les seues expenses.
  
Així mateix, podran participar en els concursos d'accés convocats, els habilitats de nacionalitat estrangera no comunitària, quan es complisquen els requisits previstos en l'apartat 4, de l'article 15 del RDH.
  
En el moment de presentació de la sol·licitud de participació en el procés selectiu, haurà d'acreditar-se la nacionalitat, així com si és procedent, el vincle de parentiu, i el de viure a expenses, conforme al que preveu l'article 8 del Reial Decret 543/2001, de 18 de maig, sobre accés a l'ocupació públic de l'administració General de l'Estat i els seus organismes públics de nacionals d'altres estats a què és d'aplicació el dret a la lliure circulació de treballadors.
  
L'acreditació de la nacionalitat i la resta de requisits exigits en la convocatòria, es realitzarà per mitjà dels documents corresponents, certificats per les autoritats competents del seu país d'origen traduïts a l'espanyol, que serà la llengua oficial en la que tindrà lloc el desenvolupament de les proves.
  
b) Edat: Tindre complits els 18 anys i no haver superat els 70.
  
c) No haver sigut separat, mitjançant expedient disciplinari, del servei de l'administració de l'Estat o de l'administració autonòmica, local o institucional, ni trobar-se inhabilitat per a l'exercici de funcions públiques.
  
Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu Estat, l'accés a la funció pública.
  
d) No patir malaltia ni defecte físic que impedisca l'acompliment de les funcions corresponents a professor d'universitat.
  
Tercera. A més dels requisits generals, els candidats hauran de complir amb els requisits específics que s'assenyalen en l'article 15 del RDH.
  
Els requisits enumerats en les bases segona i en la present, hauran de posseir-se en la data de finalització del termini de presentació de sol·licituds i mantindre's fins al moment de la presa de possessió com a funcionari de carrera.
  
Quarta. Els que desitgen participar en els concursos d'accés, remetran la corresponent sol·licitud al rector de la Universitat Jaume I, per qualsevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada parcialment per la Llei 4/1999 de 13 de gener (en avant, LRJAP-PAC), en el termini de 20 dies hàbils a partir del següent a la publicació de la present convocatòria en el BOE o en el Diari Oficial de la Generalitat Valenciana, mitjançant instància degudament omplida, segons model que s'acompanya en l'annex II, junt amb els següents documents que acrediten que reunixen els requisits per a participar en el present concurs:
  
a) Fotocòpia del document nacional d'identitat, passaport o targeta d'identitat.
  
b) Certificats en què s'acredite el compliment dels requisits específics que assenyala la base tercera per a participar en el concurs d'accés.
  
Els aspirants hauran de justificar, mitjançant resguard original, haver abonat o haver realitzat transferència bancària a l'entitat Bancaixa, en el compte corrent número 9703092178 de Bancaixa, entitat 2077, sucursal 0580 la quantitat de 24,28 euros en concepte de drets d'examen.
  
A la sol·licitud haurà d'adjuntar-se el justificant original acreditatiu de l'ingrés pel citat concepte. La falta d'abonament d'estos drets durant el termini de presentació d'instàncies no és esmenable, la qual cosa determinarà l'exclusió de l'aspirant.
  
Cinquena. Finalitzat el termini de presentació de sol·licituds el rector dictarà una resolució, en el termini màxim de 15 dies hàbils, declarant aprovada la llista provisional d'admesos i exclosos.
  
La dita resolució, junt amb les llistes completes d'admesos i exclosos, es notificaren als concursants, amb indicació que podran presentar reclamació davant del rector, en el termini de 10 dies, a comptar des de l'endemà a la notificació de la resolució, o ben esmenar, en el mateix termini, el motiu de l'exclusió.
  
Finalitzat el termini de reclamacions i resoltes les mateixes, el rector dictarà resolució aprovant la llista definitiva de candidats admesos i exclosos, que es notificarà en la forma anteriorment establida.
  
Contra esta resolució es podrà interposar recurs en els termes previstos en l'article 759 ZZTGJ-JRA.
  
Sisena. La composició de la Comissió és la que figura en l'annex I d'esta convocatòria.
  
Quant a la constitució, substitucions i funcionament de la mateixa, s'estarà al que preveu els articles 5 i 6 de la NEUJI.
  
Setena. Transcorregut el termini de presentació d'instàncies, s'haurà de constituir la Comissió i realitzar les proves dins dels quatre mesos següents.
  
Per a això, el president titular de la Comissió convocarà als membres titulars i, si és procedent, als suplents per a procedir a l'acte de constitució de la mateixa, fixant lloc, data i hora.
  
En el dit acte, la Comissió fixarà i, abans de l'acte de presentació dels candidats, farà públics els criteris per a la valoració del concurs.
  
Simultàniament el president de la Comissió dictarà resolució convocant a tots els candidats admesos per a realitzar l'acte de presentació, amb assenyalament de dia, hora i lloc de la seua celebració. Ambdues resolucions hauran de ser notificades als seus destinataris amb una antelació mínima de 15 dies hàbils respecte a la data de l'acte per al que són convocats.
  
Huitena. En l'acte de presentació, que serà públic, els concursants entregaran el president de la Comissió la següent documentació:
  
a) Currículum vitae, en triple versió, i un exemplar de les publicacions i documents acreditatius del que consigna el mateix.
  
b) Projecte docent, en triple versió, que la persona candidata proposa desenvolupar si obté la plaça a què concursa; este projecte s'ha d'ajustar a les especificacions establides en esta convocatòria.
  
c) Excepte per als concursos a places de professorat titular d'escola universitària, projecte d'investigació, en triple versió, que la persona candidata proposa desenvolupar si obté la plaça a què concursa; este projecte s'ha d'ajustar a les especificacions establides en esta convocatòria.
  
Igualment, en el dit acte de presentació es determinarà, mitjançant sorteig, l'orde d'actuació dels candidats i es fixarà lloc, data i hora del començament de les proves, que no podran realitzar-se abans de 24 hores des de l'acte de presentació, tot la qual cosa es farà públic per la Comissió.
  
Així mateix, es fixarà el termini durant el qual els candidats podran examinar la documentació presentada pels altres aspirants.
  
Novena. El concurs d'accés constarà d'una única prova, que serà pública i es realitzarà en el centre on tinga seu el departament a què s'adscriga la plaça. Consistirà, en els termes que haja fixat la Comissió, en un debat sobre els mèrits del concursant al·legat en el seu historial professional, acadèmic, docent i investigador; sobre el projecte docent presentat i, si és procedent, també sobre el d'investigació. S'entendrà com a projecte docent i d'investigació l'exposició de les línies bàsiques de docència i investigació que el/la candidata/a pretén desenvolupar en el supòsit de ser-li adjudicada la plaça.
  
Seguidament, la comissió pot debatre amb cada concursant, durant un temps màxim de dos hores, sobre els mèrits al·legats, sobre el projecte docent presentat i, si és procedent, també sobre el d'investigació.
  
Finalitzada la prova, la Comissió deliberarà i cada un dels seus membres emetrà un vot amb informe raonat sobre la valoració de cada un dels concursants, que s'ha d'ajustar als criteris aprovats per la Comissió. Si hi ha unanimitat, estos informes poden substituir-se per un informe únic i raonat de la Comissió.
  
Desena. En el termini màxim de 30 dies hàbils a partir de la data de començament de la prova, la Comissió proposarà al rector, proposta motivada i amb caràcter vinculant, de la relació de tots els candidats que hagen superat les proves per orde de preferència per al seu nomenament.
  
La citada proposta es publicarà en el lloc on s'haja celebrat la prova.
  
Junt amb la proposta, i en el termini de set dies hàbils següents a la finalització de les proves, el secretari de la Comissió haurà d'entregar en la Secretaria General de la Universitat, tota la documentació assenyalada en l'article 10 de la NEUJI:
  
Dita proposada es farà pública en el tauler d'anuncis de Recursos Humans.
  
Onzena. Contra la proposta de la Comissió d'Accés, els candidats admesos al concurs podran presentar reclamació davant del rector en el termini màxim de 10 dies comptats a partir del següent al de la seua publicació en el tauler d'anuncis de Recursos Humans, excepte en el cas que no existisca proposta de la provisió de places.
  
Admesa a tràmit la reclamació, se suspendran el nomenament fins a la seua resolució definitiva.
  
No s'admetrà la reclamació en el cas que el reclamant haguera desistit tàcitament del concurs per no haver presentat a alguna de les proves.
  
Les reclamacions contra la resolució de la Comissió d'accés seran resoltes per una Comissió de Reclamacions d'acord amb el que preveu l'article 18 del RDH i 106 dels EUJI.
  
Dotzena. Les persones candidates proposades per a la provisió de places hauran de presentar, en el termini de 20 dies a comptar des del següent al de la publicació en el tauler d'anuncis de Recursos Humans de la proposta de la Comissió d'Accés, en el Registre General d'esta Universitat o per qualssevol dels altres procediments assenyalats en l'article 38.4 de la LRJAP-PAC els següents documents:
  
a) Fotocòpia compulsada de DNI o document equivalent, de ser la seua nacionalitat distinta de l'espanyola.
  
b) Certificat mèdic oficial de no patir malaltia ni defecte físic ni psíquic que l'incapacite per a l'acompliment de les funcions corresponents a professor d'universitat.
  
c) Declaració jurada de no haver sigut separat de l'administració de l'estat, institucional o local, ni de les administracions de les comunitats autònomes, en virtut d'expedient disciplinari, i no trobar-se inhabilitat per a l'exercici de la funció pública.
  
Els nacionals dels altres estats membres de la Unió Europea o d'algun Estat a què en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors, hauran d'acreditar, de conformitat amb el que establix l'article 7.2 del Reial Decret 543/2001, de 18 de maig, no haver sigut objecte de sanció disciplinària o condemna penal que impedisquen, en el seu Estat, l'accés a la funció pública.
  
d) Documentació acreditativa de reunir els requisits de l'article 5 del RDH.
  
Els que tingueren la condició de funcionaris públics de carrera en actiu, estaran exempts de justificar tals documents i requisits, havent de presentar certificat del Ministeri o Organisme de què depenguen, acreditativa de la seua condició de funcionari i totes les circumstàncies que consten en el seu full de serveis.
  
Tretzena. El nomenament com a funcionari docent de carrera serà efectuat pel rector, després que el candidat proposat haja complit els requisits establits en la base anterior.
  
En el cas que el concursant proposat no presente oportunament la documentació requerida, el rector de la universitat procedirà al nomenament del següent concursant en l'orde de valoració formulat, una vegada presentats els documents a què es referix la base dotzena de la present convocatòria en el termini que s'habilite a l'efecte.
  
El nomenament, que serà inscrit en el corresponent registre de personal, especificarà la denominació de la plaça: cos, àrea de coneixement i centre, així com el seu número en la Relació de Llocs de Treball. El dit nomenament serà publicat en el BOE i en el Diari Oficial de la Generalitat Valenciana, i comunicat a la Secretaria General del Consell de Coordinació Universitària.
  
Catorzena. En el termini màxim de 20 dies, a comptar des de l'endemà de la publicació del nomenament, la persona candidata proposada haurà de prendre possessió del seu destí, moment en què adquirirà la condició de funcionari docent universitari del cos que es tracte amb els drets i deures que li són propis.
  
La plaça obtinguda després del concurs d'accés haurà d'exercir-se almenys durant dos anys abans de poder participar en un nou concurs a efectes d'obtindre una plaça d'igual categoria i de la mateixa àrea de coneixement en la mateixa o en una altra universitat.
  
Norma final. Contra la present resolució, podrà interposar-se pels interessats recurs contenciós administratiu en el termini de dos mesos, comptats a partir del dia següent al de la seua publicació, davant del jutjat contenciós administratiu, de conformitat amb l'article 8.3 de la Llei 29/1998, de 13 de juliol, Reguladora de la Jurisdicció Contenciosa Administrativa, segons la redacció donada en la Llei Orgànica 19/2003, de 23 de desembre, sense perjuí que alternativament es puga presentar recurs de reposició contra esta resolució, en el termini d'un mes, davant del mateix òrgan que la dicta, en este cas no cabrà interposar el recurs contenciós administratiu anteriorment citat mentre recaiga resolució expressa o presumpta del recurs de reposició, d'acord amb el que disposa els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener de 1999 (BOE de 14 de gener).
  
ANNEX I
  
Cos: catedràtics d'universitat
  
Classe de convocatòria: concurs d'accés
  
Àrea de coneixement: Dret del Treball i Seguretat Social
  
Departament a què està adscrita: Dret del Treball, Seguretat Social i Eclesiàstic de l'Estat
  
Activitats a realitzar per qui obtinga la plaça: docents i investigadores en Dret del Treball i Seguretat Social.
  
Nombre de places: una
  
Plaça número: 2331
  
Comissió titular
  
President: José Vida Sòria, catedràtic de Dret del Treball i Seguretat Social, Universitat de Granada.
  
Vocal: Jesús Martínez Girón, catedràtic de Dret del Treball i Seguretat Social, Universitat de la Corunya.
  
Vocal secretari: Antonio Vicente Sempere Navarro, catedràtic de Dret del Treball i Seguretat Social, Universitat Rei Joan Carles.
  
Comissió suplent
  
President: Manuel Álvarez de la Rosa, catedràtic de Dret del Treball i Seguretat Social, Universitat de la Laguna.
  
Vocal: José Luis Goñi Seín, catedràtic de Dret del Treball i Seguretat Social de la Universitat Pública de Navarra